
R E F E R A T   D E   A P R O B A R E 
[bookmark: _Hlk115789737][bookmark: _Hlk101950187][bookmark: _Hlk109725284]privind  aprobarea Documentației tehnico-economice și a devizului general pentru obiectivul de investiții „DESFIINȚARE REȚEA AGENT TERMIC PRIMAR
 ÎN MUNICIPIUL BRAD, JUDEȚUL HUNEDOARA"



Municipiul Brad deține un sistem de alimentare centralizată cu energie termică (SACET) compus din :
[bookmark: _Hlk87435122]	- Centrala Termică la Crișcior (Gura Barza);
	- rețele de transport și distribuție agent termic primar;
	- puncte termice;
	- rețele de distribuție agent termic secundar și apă caldă de consum.
S.C. TERMICA BRAD S.A., prin adresa înaintată Primăriei Municipiului Brad, a propus dezafectarea unei porțiuni din rețeaua de transport agent termic primar situată între podul peste râul Luncoiu, de pe strada Victoriei - căminul de vane existent, până la Punctul Termic nr. 7 (dezafectat în anul 1992) care a deservit sediul S.C. ACVACALOR S.A..
[bookmark: _Hlk115790798]Prin Proiectul nr. 1308/2022,  elaborat de S.C. GEVIS PROTEAM  S.R.L – Alba Iulia s-a propus desființarea rețelei de transport agent termic primar care prezintă un grad avansat de uzură (durata de exploatare peste 50 de ani), iar izolația este deteriorată și lipsește pe porțiuni mari. Conductele de agent termic primar care se vor desființa sunt aeriene, confecționate din oțel OL cu diametrul nominal Dn - 100 mm., respectiv  Dn - 80 mm. cu lungimea de 2 x 319 m., izolate cu vată de sticlă și tablă galvanizată, montate pe stâlpi din beton.
S-a propus, de asemenea, dezafectarea stâlpilor de susținere a conductei întrucât și aceștia prezintă un grad avansat de deteriorare, reprezentând un real pericol pentru locuitorii din zonă.	
Sumele provenite din valorificarea materialelor rezultate în urma dezafectării tronsonului de rețea termică se vor face venit la bugetul local al Municipiului Brad, conform prevederilor art. 361 din O.U.G nr. 57/2021 privind Codul administrativ, cu modificările și completările ulterioare, ale Instrucțiunilor nr. 167/30.07.2009 privind scoaterea din funcţiune, valorificarea şi casarea bunurilor în unităţile Ministerului Administraţiei şi Internelor și ale O.G. nr. 112/2000 pentru reglementarea procesului de scoatere din funcţiune, casare şi valorificare a activelor corporale care alcătuiesc domeniul public al statului şi al unităţilor administrativ - teritoriale.
Valoarea Devizului General este de 101.159,20 lei cu TVA, respectiv 85.108 lei fără TVA, din care C+M = 80.920 lei cu TVA, respectiv 68.000 lei fără TVA.
În contextul celor de mai sus am inițiat prezentul proiect de hotărâre prin care am propus aprobarea Documentației tehnico - economice  și a devizului general pentru obiectivul de investiții  „DESFIINȚARE REȚEA AGENT TERMIC PRIMAR ÎN MUNICIPIUL BRAD, JUDEȚUL HUNEDOARA" și-l supun spre dezbatere și aprobare plenului Consiliului Local al Municipiului Brad în forma prezentată.
	Invoc în susținerea propunerii mele prevederile  art. 44 alin. 1 din Legea nr. 273/2006 privind finanţele publice locale, cu modificările şi completările ulterioare, ale H.G. nr. 907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, cu modificările și completările ulterioare, ale  art. 129 alin. 2 lit. d, alin. 4 lit. d din O.U.G. nr. 57/2019 privind Codul administrativ, cu modificările și completările ulterioare precum și ale art. 11 alin. 4 din Legea nr. 554/2004 a contenciosului administrativ, actualizată.

